ئەو زنجیرە چێشتخانە کە لۆرن خاوەنیە، وە ناوی ئەوەو لە بەیاننامەیگ لە تووڕ کۆمەڵایەتی فەیسبووک بڵاو کرد، کە نویسان: “دویای ئەوەگ ئەو خانمە ئەکتەرە نەشتەرگەرییگ سەرکەفتی ئەرای ئەنجام دریا، لە ماوەی کوڵیگ کەفێدە چەودیاریکردن تا خاسەو بوود، وتیش “خوەشبەختانە نەشتەرگەریەگە خاس وەڕیەو چگ، و لۆرن وەی زوی گلەو خوەێد”.
لۆرن کە وە ئەفسانەی سەردەم تەڵایی سینەمای ئیتاڵیا دریەێدە قەڵەم، لە 20 ئەیلوول یاد هەشتا و نۆ ساڵەی خوەی کرد.
ئەو خانمە ئەکتەر ئیتاڵییە لە ماوەی ژیان هونەریی بەشداری لە 90 فیلم کردیە، هەمیش دوو خەڵات ئۆسکار و خەڵاتیگیش لە فێستیڤاڵ فیلم کان وەدەس هاوردیە.
